โรงเรียนอัสสัมชัญนครราชสีมา

ไฟล์:NKR AERIAL.jpg|300px|thumb|right|ภาพเมืองโคราชมุมสูง มองจากโรงเรียนอัสสัมชัญนครราชสีมา
โรงเรียนอัสสัมชัญนครราชสีมา (อังกฤษ: Assumption College Nakhonratchasima) (อักษรย่อ: อสช., ACN) เป็นโรงเรียนขนาดใหญ่ของจังหวัดนครราชสีมา ก่อตั้งโดยโดยมูลนิธิคณะภราดาเซนต์คาเบรียลแห่งประเทศไทย เมื่อวันที่ 17 พฤษภาคม ค.ศ. 1967 (พ.ศ. 2510) เป็นโรงเรียนลำดับที่ 12 ของมูลนิธิคณะภราดาเซนต์คาเบรียลแห่งประเทศไทย 
โรงเรียนอัสสัมชัญนครราชสีมา ตั้งอยู่ที่เลขที่ 3 ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา

**ประวัติ**
โรงเรียนอัสสัมชัญนครราชสีมา เป็นโรงเรียนในเครือมูลนิธิคณะภราดาเซนต์คาเบรียลแห่งประเทศไทย สังกัดสำนักงานคณะกรรมการการศึกษาเอกชน กระทรวงศึกษาธิการ ได้กำเนิดและดำเนินการสอนสืบเนื่องมา โดยนักบุญหลุยส์ มารี กรีญอง เดอ มงฟอร์ต ได้สถาปนาขึ้น ในปี ค.ศ. 1705 (พ.ศ. 2248) ณ ประเทศฝรั่งเศส มีจุดมุ่งหมายแรกเริ่มที่จะสอนให้เยาวชนอ่านออก เขียนได้ คิดเลขเป็น และมีหลักศาสนาเป็นแนวทางให้ประพฤติตนเป็นคนดี เปิดทำการสอนตั้งแต่ชั้นก่อนประถมศึกษา (อนุบาล) ถึง มัธยมศึกษาตอนปลาย โรงเรียนมุ่งมั่นพัฒนาเยาวชนไทยให้เป็นไปตามเจตนารมณ์ของนักบุญหลุยส์มารี กรีญอง เดอ มงฟอร์ต
ในปี พ.ศ. 2509 คณะภราดาเซนต์คาเบรียลแห่งประเทศไทย ได้รับเชิญจากมุขนายก อาแลง วังกาแวร์ แห่งสังฆมณฑลจังหวัดนครราชสีมา ให้มาเปิดโรงเรียนสายสามัญขึ้นในจังหวัดนครราชสีมา โดยยกที่ดินให้ดำเนินการ 51 ไร่ 26.5 ตารางวา ณ บ้านเลขที่ 3 ถนนเซนต์เมรี่ ตำบลในเมือง อำเภอเมืองนครราชสีมา จังหวัดนครราชสีมา 
โรงเรียนอัสสัมชัญนครราชสีมา ได้รับอนุญาตจากกระทรวงศึกษาธิการให้เปิดการสอนได้เมื่อวันที่ 17 พฤษภาคม พ.ศ. 2510 ในสมัย ภราดาอำนวย ปิ่นรัตน์ ดำรงตำแหน่งอธิการเจ้าคณะแขวงประเทศไทย ซึ่งท่านได้แต่งตั้งให้ ภราดาซีเมออน เปอร์ติโต เป็นอธิการคนแรกในปีดังกล่าวโรงเรียนเริ่มเปิดสอน 8 ห้องเรียน มีครู 13 คน และนักเรียน 330 คน 
ปีการศึกษา 2512 ภราดาอารมณ์ วรศิลป์ ได้รับการแต่งตั้งให้เป็นอธิการคนต่อมา โรงเรียนได้ขยายชั้นเรียนมาเป็น 21 ห้องเรียน มีครู 25 คน และนักเรียน  684 คน ในสมัยของภราดาอารมณ์ วรศิลป์ ได้มีการก่อสร้างโรงอาหารเสร็จสมบูรณ์ และเริ่มก่อสร้างอาคารเรียนที่ 2
ในปีการศึกษา 2515 ในสมัยของท่านอธิการ ภราดาเลอชัย ลวสุต ได้ขยายชั้นเรียนเป็น 28 ห้อง มีครู 40 คน และนักเรียน 1,092 คน ได้สร้างอาคารเรียนที่ 2 (อาคารคาเบรียล) จนเสร็จสมบูรณ์
ตั้งแต่ปีการศึกษา 2524 เป็นต้นมาโรงเรียนได้เจริญก้าวหน้าขึ้นในทุก ๆ ด้าน โดยได้รับรองวิทยฐานะในปี 2525 ได้ขยายนักเรียนครบทุกระดับชั้นตั้งแต่ชั้นประถมศึกษาปีที่ 1 ถึงมัธยมศึกษาปีที่ 6 และเริ่มรับสมัครนักเรียนหญิง ในระดับชั้นมัธยมศึกษาตอนปลายในปี 2526 มีนักเรียนประมาณ 2,000 คน ครู 94 คน และนักเรียน 47 ห้อง
ในปีการศึกษา 2526 ในสมัยของอธิการ ภราดาสุรสิทธิ์ สุขชัย ได้มีการก่อสร้างอาคารสัพพัญญูเพื่อให้มีห้องเสริมหลักสูตร และห้องกิจกรรมต่าง ๆ เพื่อจะได้จัดการศึกษาให้สอดคล้องกับหลักสูตรใหม่ในสมัยนั้น งบประมาณของอาคารสัพพัญญูนั้น ได้รับความอนุเคราะห์จากมูลนิธิเซนต์คาเบรียลแห่งประเทศไทย นักเรียนและผู้ปกครองตลอดทั้งผู้มีจิตศรัทธาทั่วไป
ปีการศึกษา 2547-2549 ภราดา ดร.พีระนันท์ นัมคณิสรณ์ รับการแต่งตั้งให้ดำรงตำแหน่งผู้อำนวยการโรงเรียน มีคณะภราดาร่วมบริหาร 2 ท่าน คือ ภราดาอนุชา การุณย์ภรต และภราดาทินกร บุญสว่าง จัดการศึกษาโดยเน้นที่การเสริมสร้างศักยภาพของผู้เรียนในทุกด้านด้วยวิธีการสอนที่มีประสิทธิภาพ สอดคล้องกับการเปลี่ยนแปลงสภาพสังคมการเมืองและเศรษฐกิจในบรรยากาศที่เอื้อต่อการจัดการศึกษา ด้านการบริหารเน้นให้ครูมีส่วนร่วมและปฏิบัติหน้าที่ที่สอดคล้องกับจริยธรรม ส่งเสริมให้นักเรียนรับผิดชอบต่อตนเอง และทำประโยชน์เพื่อสังคม รู้จัก แสวงหา พัฒนาความรู้ด้วยตนเอง ตั้งอยู่ในกรอบแห่งวินัยในตนเอง ให้มีความวิริยะ อุตสาหะในการทำงาน
ปีการศึกษา 2550-2555 ภราดา ดร.วีรยุทธ บุญพราหมณ์ เป็นผู้ลงนามแทนผู้รับใบอนุญาต ดำรงตำแหน่งผู้อำนวยการและหัวหน้าฝ่ายธุรการ-การเงิน มีคณะผู้ร่วมบริหาร 3 ท่าน คือ ภราดาวิหาร ศรีหาพล ดำรงตำแหน่งรองผู้อำนวยการและหัวหน้าฝ่ายนักเรียนประจำ ภราดาชานุวัฒน์ บุระพันธ์ ดำรงตำแหน่ง
ที่ปรึกษาและหัวหน้าแผนกปฐมวัย ภราดาอนุชา การุณย์ภรต ดำรงตำแหน่งที่ปรึกษา ปัจจุบันมีครูไทย 269 คน ครูต่างชาติ 32 คน พนักงาน (นักการ-ภารโรง) 93 คน และนักเรียน 3,149 คน นอกจากนี้ โรงเรียนยังรับนักเรียนประจำชาย-หญิง ซึ่งปัจจุบันมีจำนวน 260 คน นักกีฬาช้างเผือกกรีฑาและบาสเกตบอล 46 คน มีอาคารเรียน 8 หลัง อาคารประกอบการเรียนการสอน 8 หลัง อาคารที่พักอาศัย 2 หลัง และอาคารหอพักนักเรียนประจำ 2 หลัง 
ปีการศึกษา 2556-2560 ภราดา ดร.มณฑล ประทุมราช ได้รับการแต่งตั้งให้เป็นผู้ลงนามแทนผู้รับใบอนุญาตและดำรงตำแหน่งอธิการ/ผู้อำนวยการ และผู้จัดการ พร้อมด้วย ภราดาศิริชัย ผังรักษ์ ดำรงตำแหน่งรองผู้อำนวยการในปี พ.ศ. 2556-2557 และภราดาอนุชา การุณย์ภรต ดำรงตำแหน่งที่ปรึกษาผู้อำนวยการ ภราดาจำรัส แก้วอำคา ดำรงตำแหน่งรองผู้อำนวยการ (พ.ศ. 2557-2558) ภราดา สยาม แก้วประสิทธิ์ ดำรงตำแหน่งรองผู้อำนวยการในปี พ.ศ. 2559 และภราดา คมสันต์ หมูนคำ ดำรงตำแหน่งรองผู้อำนวยการในปี พ.ศ. 2560 มุ่งเน้นพัฒนาให้ผู้เรียนรู้จักช่วยเหลือตนเอง ปลูกฝังคุณธรรม และความเป็นเลิศทางวิชาการ เน้นการสอนคนมากกว่าสอนหนังสือ โดยให้รู้จักคิดอย่างสร้างสรรค์และสามารเอาตัวรอดได้ในสังคมได้ดี นอกจากนี้ยังได้ปรับปรุงโครงสร้างการบริหารโรงเรียนให้สอดคล้องกับนโยบายของโรงเรียนจัดทำคู่มือบทพรรณนางานของครู เพื่อใช้ในการปฏิบัติงาน ได้ดำเนินการอย่างต่อเนื่องเกี่ยวกับการปรับปรุงอาคาร ทาสีและตกแต่งอาคารด้วยพันธุ์ไม้นานาชนิด จัดทำรั้วโรงเรียนอย่างเพิ่มเติมอีก 21 ช่อง จัดซื้อเครื่องคอมพิวเตอร์ สำหรับการเรียนการสอนของนักเรียนระดับมัธยมศึกษาตอนปลาย จำนวน 130 เครื่อง จัดสร้างหลังคาสระว่ายน้ำปฐมวัย เพื่อกันแดด - ฝนให้กับผู้ที่มาใช้บริการ จัดสวน และทำที่นั่งใต้ต้นไม้สำหรับนักเรียนและผู้ปกครอง มุ่งเน้นเรื่องระเบียบ ความมีวินัย และความสะอาด โรงเรียนอัสสัมชัญนครราชสีมา มีครูไทย จำนวน 198 คน ครูต่างชาติ จำนวน 35 คน พนักงาน (นักการ-ภารโรง) 97 คน และนักเรียน 3,225 คน มีอาคารเรียน 6 หลัง อาคารประกอบ 8 หลัง อาคารพักอาศัย 2 หลัง อาคารที่พักนักเรียนประจำ 2 หลัง มีห้องเรียน 84 ห้อง ห้องปฏิบัติการ 42 ห้อง
ปีการศึกษา 2561-2564 ภราดา ดร.สอาด วงศาเจริญภักดี ได้รับการแต่งตั้งให้เป็นผู้ลงนามแทนผู้รับใบอนุญาตและดำรงตำแหน่งอธิการ/ผู้อำนวยการ และผู้จัดการ พร้อมด้วย ภราดา ชาญณรงค์ บุญพรามหณ์ ดำรงตำแหน่งรองผู้อำนวยการ และภราดาอนุชา การุณย์ภรต ดำรงตำแหน่งที่ปรึกษาผู้อำนวยการ ด้านวิชาการ มีนักเรียนไปแลกเปลี่ยนในต่างประเทศมากขึ้น รวมถึงมีการรับนักเรียนแลกเปลี่ยนเข้ามาเป็นปีการศึกษาแรก 
ปีการศึกษา 2565-2566 ภราดา ดร.วิทยา เทพกอม ได้รับการแต่งตั้งให้เป็นผู้ลงนามแทนผู้รับใบอนุญาตและดำรงตำแหน่งอธิการ/ผู้อำนวยการ พร้อมด้วย ภราดาพัชรปกรณ์ ลังบุบผา ดำรงตำแหน่งรองผู้อำนวยการ/ผู้จัดการ/หัวหน้างานทรัพยากรมนุษย์ ภราดาคมสันต์ หมูนคำ ดำรงตำแหน่งรองผู้อำนวยการ/ที่ปรึกษาฝ่ายกิจการนักเรียนและภราดาอนุชา การุณย์ภรต ดำรงตำแหน่งที่ปรึกษาผู้อำนวยการ 
ปีการศึกษา 2567 ภราดา ดร.วิทยา เทพกอม ได้รับการแต่งตั้งให้เป็นผู้ลงนามแทนผู้รับใบอนุญาตและดำรงตำแหน่งอธิการ/ผู้อำนวยการ/ผู้จัดการ พร้อมด้วย ภราดาศิริชัย ผังรักษ์ ดำรงตำแหน่งรองผู้อำนวยการ ภราดาธีระชัย เจริญสำราญ ดำรงตำแหน่ง ผู้ช่วยผู้อำนวยการ และภราดาอนุชา การุณย์ภรต ดำรงตำแหน่งที่ปรึกษาผู้อำนวยการ 
ปัจจุบัน โรงเรียนมีความเจริญก้าวหน้าอย่างต่อเนื่อง ด้วยความร่วมแรงร่วมใจกันจากการทำงานอย่างหนักของคณะครู และนักเรียน ทำให้โรงเรียนมีผลสัมฤทธิ์ด้านการศึกษาออกมาดี เห็นได้จากผลสัมฤทธิ์ของนักเรียน ม.6 แสดงให้เห็นถึงศักยภาพของครูและนักเรียนที่ร่วมกันสร้างชื่อเสียง สร้างเกียรติยศที่ดี ๆ ให้กับสถาบันอันทรงเกียรติแห่งนี้ รวมถึงผลงานทางด้านกีฬา ที่ได้รับรางวัลทั้งระดับจังหวัด ระดับภาค และระดับประเทศ

**สิ่งปลูกสร้าง**
#อาคารอัสสัมชัญ (2510) เป็นอาคารสีขาว 3 ชั้น เป็นอาคารแรกสุดของโรงเรียน เป็นตึกที่จะเห็นได้เมื่อเข้าไปในบริเวณโรงเรียน เป็นที่ทำการของสำนักอธิการ, แผนกธุรการ และการเงิน, ฝ่ายประชาสัมพันธ์ และเป็นอาคารเรียนของนักเรียนระดับชั้น ม.2 และ ม.3
#อาคารมงฟอร์ต (2519) เป็นอาคาร 2 ชั้นสีขาว หน้าอาคารเป็นลานอนุสาวรีย์นักบุญ หลุยส์ มารี เดอ มงฟอร์ต ตึกมงฟอร์ต เป็นตึกเรียนหลักของระดับชั้น ม.1 ด้านล่างเป็นเวทีศักยภาพ เชื่อมต่อกับตึกสัพพัญญู และ ศาลารุ่น 5
#อาคารคาเบรียล (2515) เป็น อาคาร 3 ชั้น เป็นอาคารเรียนของระดับประถมศึกษา
#อาคารสัพพัญญู (2526) เป็นอาคาร 5 ชั้น ชั้นล่างเชื่อมต่อกับ อาคารมงฟอร์ต และทางชั้น 2 เชื่อมต่อกับอาคารคาเบรียล ปัจจุบันชั้นล่าง ของตึกสัพพัญญู เป็นห้องพักครู แผนกวิชาการ, ฝ่ายปกครอง และฝ่ายกิจกรรม ชั้นอื่น ๆ เป็นห้องปฏิบัติการทางวิทยาศาสตร์ ชั้นบนสุดเป็นห้องประชุม
#อาคารหิรัญญสมโภช (2534) เป็นที่ทำการของแผนกอนุบาล 
#อาคารสมาคมศิษย์เก่า (2535) เป็นอาคารที่อยู่หน้าสุดของโรงเรียน เป็นที่ทำการของเจ้าหน้าที่รักษาความปลอดภัย
#ยิมเนเซียม ซีเมออน (2540) ตั้งชื่อเพื่อเป็นอนุสรณ์แด่ ภราดา ซีเมออน เปอร์ติโต้ เป็นโรงยิมขนาดใหญ่ ใช้เป็นสถานที่จัดกิจกรรมต่าง ๆ 
#หอพักเซนต์หลุยส์ (2539) ใช้เป็นหอพักของนักเรียนประจำชาย
#สระว่ายน้ำอัสสัมชัญ (2544) เป็นสระว่ายน้ำขนาด 25 เมตร และชั้นล่างเป็นห้องศิลปะ ดนตรีไทย ห้องนาฎศิลป์
#อาคารอาแลง วังกาแวร์ (2546) เป็นอาคารเรียนและที่ทำการของ แผนก English Program ทุกระดับชั้น และแผนกประถมศึกษาบางส่วน 
#อาคารสิรินธร(2554) เป็นอาคารศูนย์การเรียนรู้ที่ทันสมัยที่สุดในปี 2554 ประกอบไปด้วย โภชนาคาร, ฝ่ายบริการ, ห้องสมุด St.Louis Marie Memorial Library และห้องปฏิบัติการคอมพิวเตอร์,Saint Charle Meeting Room  และหอประชุม Ave Maria 
#อาคารเรยีนา แชลี (Regina Coeli) (2555) อาคารนี้มีความสูง 6 ชั้น ประกอบไปด้วย ชั้น G เป็นลานอเนกประสงค์ ในการจัดกิจกรรมของนักเรียน ชั้น 2 เป็น Administration Office สำนักฝ่ายบริหารชั้น 3-5 เป็นห้องเรียนระดับชั้นมัธยมปลายทั้งหมด ชั้น 6 เป็นส่วนของห้องปฏิบัติการ ฟิสิกส์ เคมี ชีววิทยา วิทย์กายภาพ และห้องคอมพิวเตอร์
#อาคารเซนต์อันนา อาคารหอพักนักเรียนหญิง

**ตรา**
เครื่องหมายโรงเรียนอัสสัมชัญนครราชสีมามีลักษณะ เป็นตราโล่ (Arm) สีแดงคาดสีขาวตรงกลาง มีตัวอักษร ACN สีน้ำเงินไขว้กันอยู่ตรงกลาง และปีคริสต์ศักราช 1967 สีนำเงินอยู่ใต้ตัวอักษร ซึ่งเป็นปีที่ก่อตั้งโรงเรียน
สีที่ปรากฏบนโล่ยังเตือนใจให้รำลึกถึงชาติ ศาสนา และพระมหากษัตริย์

**รายชื่ออธิการ**

**ศิษย์เก่าที่มีชื่อเสียง**
 แสงชัย อภิชาติธนพัฒน์ - ประธานกรรมการบริษัท ฟาติมาบรอดคาสติ้ง อินเตอร์เนชั่นแนล จำกัด ม.ศ. 3 รุ่น 2
*พล.ร.อ. สุทธินันท์ สกุลภุชพงษ์ (ACN 215) เจ้ากรมอู่ทหารเรือ ม.ศ.3 รุ่น 3
*พล.อ. ดร. มารุต ลิ้มเจริญ ม.ศ. 3 รุ่น 3
*พล.อ. ธีระ กรใหม่  ม.ศ.3 รุ่น 3
*วุฒิชัย สงวนวงศ์ชัย (ACN 1577) - รัฐมนตรีช่วยว่าการกระทรวงอุตสาหกรรม ม.ศ.3 รุ่น 5
*สมศักดิ์ พันธ์เกษม (ACN529) - สส.นครราชสีมา ม.ศ.3 รุ่น 5- พล.อ. ธีร์ธวัช (ชาติชาย) พลสวัสดิ์ (ACN 1284) ม.ศ.3 รุ่น 5- พล.อ. นครา สุขประเสริฐ (ACN 478) ม.ศ.3 รุ่น  5- พล.ต.อ. ดร. กวี สุภานันท์ (ACN 1771) - ผู้ช่วยผู้บัญชาการตำรวจ, จเรตำรวจแห่งชาติ ม.ศ.3 รุ่น  5- พล.ร.ต. เจตนา กนิษฐานนท์ (ACN 1147) - ผอ.กองวางแผนและโครงการ กองทัพเรือ ม.ศ.3 รุ่น  5- ประสงค์ พูนธเนศ (แซ่ตัง) (ACN 644) - อธิบดีกรมศุลกากร, อธิบดีกรมสรรพากร, ประธานบอร์ด บริษัทท่าอากาศยานแห่งประเทศไทย จำกัด (มหาชน), ปลัดกระทรวงการคลัง ม.ศ.3 รุ่น  5- ไพโรจน์ เจือประทุม (ACN 1149) - สรรพากร เขต 9, ที่ปรึกษากรมสรรพากร ระดับ 10 ม.ศ.3 รุ่น  5- คมวิทย์ แดงชัยวัฒน์ (ACN 1150) - อัยการผู้เชี่ยวชาญพิเศษ สำนักงานคดีแรงงานภาค 4, รองอธิบดีอัยการ สำนักงานคดีปกครองเชียงใหม่ สำนักงานอัยการสูงสุด ม.ศ.3 รุ่น  5- ชวลิต ก้อนทอง (ACN 557) - ผอ.ส่วนคดีภาษีอากร3, ผู้เชี่ยวชาญคดีพิเศษ กรมสอบสวนคดีพิเศษ(ดีเอสไอ) ม.ศ.3 รุ่น  5- มนัส ขาวดีเดช (ACN 1604) - ผจก.งานควบคุมทางอากาศ ศูนย์ควบคุมการบินหัวหิน บริษัทวิทยุการบินแห่งประเทศไทย จำกัด ม.ศ.3 รุ่น  5- กฤษณ์ วิไลกิจ (ACN 614) - ผอ.เขื่อนลำพระเพลิง ม.ศ.3 รุ่น  5- รังสิต ศิริรังษี (ACN 470) - รองศาสตราจารย์ มหาวิทยาลัยแม่โจ้ เชียงใหม่ ม.ศ.3 รุ่น  5- พรสินธุ์ ชูวงษ์ (ACN 399) - ผู้อำนวยการสาขานครราชสีมา บริษัทเงินทุน ธนชาต จำกัด (มหาชน) ม.ศ.3 รุ่น  5- สุพจน์ จงเจริญ (ACN 366) - ผู้จัดการทั่วไปภาคอีสานตอนล่าง บริษัท เจริญโภคภัณฑ์อีสาน จำกัด (มหาชน) ม.ศ.3 รุ่น  5- กีรติ พลพิพัฒน์พงศ์ (ACN 1689) - กรรมการผู้จัดการใหญ่ เนปจูนการไฟฟ้า ม.ศ.3 รุ่น  5- นิพนธ์ เสงี่ยมศักดิ์ (ACN 352) - นักเขียนการ์ตูน (นิค ขายหัวเราะ) ม.ศ.3 รุ่น  5
*ประพจน์ ธรรมประทีป (ACN 466) สมาชิกสภาจังหวัดนครราชสีมา ม.ศ.3 รุ่น  5
*รศ.ดร.ทพ.ชัยวัฒน์ มณีนุษย์ (ACN 1057) - รองหัวหน้าภาคทันตกรรมหัตถการ คณะทันตแพทยศาสตร์ จุฬาลงกรณ์มหาวิทยาลัย ม.ศ.3 รุ่น 8- สส.บุญจง วงศ์ไตรรัตน์ (ACN 2355) - อดีตรัฐมนตรีช่วยว่าการกระทรวงมหาดไทย ม.ศ.3 รุ่น 8- ดร.อัสนี เชิดชัย - ที่ปรึกษารัฐมนตรีช่วยว่าการกระทรวงศึกษาธิการ
*สส.รังสิกร ทิมาตฤกะ (ACN1516) - สส.บุรีรัมย์ ม.ศ.3 รุ่น 8
*ปรีชา มิตรสูงเนิน (ACN1025) - นายกเทศบาลโคกกรวด ม.ศ.3 รุ่น 8- ธำรงศักดิ์ หงษ์ขุนทด - อัยการผู้เชี่ยวชาญพิเศษ สำนักงานคดีศาลสูงภาค ๓ ปฏิบัติราชการในหน้าที่ อัยการศาลสูงจังหวัดนครราชสีมา- มนัญญา ตริยานนท์ - นักแสดง- รมิดา ประภาสโนบล - นักแสดง- ภาคิน บวรศิริลักษณ์ - นักแสดง- รพีพงศ์ ทับสุวรรณ - นักแสดง
*แอรี่คา คัมมิ่ง - นักร้อง,นักแสดง รองชนะเลิศอันดับที่ 1 จาก KPN Award 2011
*สุชญา เพ็ชรกระโทก - นักร้อง Academy Fantasia Season 8 24 คนสุดท้าย- รศ.ดร.วีระศักดิ์ คุรุธัช - รองอธิการบดี ฝ่ายเทคโนโลยีสารสนเทศมหาวิทยาลัยเทคโนโลยีมหานคร ม.ศ.3 รุ่น 9
*ว่าที่ร.ต.นิธิโชติ สกุลภุชพงษ์ (ACN 1385) เจ้าพนักงานที่ดินจังหวัดปราจีนบุรี มศ.3 รุ่น9

**ดูเพิ่ม**
 โรงเรียนอัสสัมชัญ- มูลนิธิเซนต์คาเบรียล

**อ้างอิง**

**แหล่งข้อมูลอื่น**
  โรงเรียนอัสสัมชัญนครราชสีมา-  มูลนิธิเซนต์คาเบรียล date=2008-02-22 
หมวดหมู่:โรงเรียนในอำเภอเมืองนครราชสีมา
หมวดหมู่:โรงเรียนในเครือมูลนิธิเซนต์คาเบรียล
หมวดหมู่:โรงเรียนที่ก่อตั้งในปี พ.ศ. 2510